O knihe:
Po Hazardnej hre prichádza syn legendárneho Dicka Francisa so svojím druhým románom z anglického dostihového sveta. Keď televízny moderátor Mark Shillingford komentuje dostihy, v ktorých jazdí aj jeho sestra - dvojča Clare, zmocní sa ho podozrenie, že preteky boli zmanipulované. Clare, najúspešnejšia britská džokejka, totiž skončí v pretekoch až druhá, hoci mohla s prehľadom vyhrať. Večer Mark žiada od sestry vysvetlenie, no pohádajú sa a Clare v hneve odíde. O niekoľko hodín je mŕtva - vypadne z balkóna londýnskeho hotela. Na rozdiel od polície však Mark neverí, že spáchala samovraždu, a rozhodne sa vypátrať pravdu na vlastnú päsť. ..